S-795/2016

Mál þetta, sem dómtekið var 17. mars sl., er höfðað með ákæru útgefinni af héraðssaksóknara 20. október 2016 á hendur F-kk-þgf B-kk-þgf G-kk-þgf, Melseli 2, Reykjavík og H-kvk-þgf H-kvk-þgf, Melseli 2, Reykjavík.

Á hendur ákærða F-kk-þgf B-kk-þgf, sem framkvæmdastjóra og stjórnarmanni einkahlutafélagsins Gegn einokun, nú gjaldþrota og afskráð, fyrir meiri háttar brot gegn skatta- og bókhaldslögum með því að hafa:

1. Staðið skil á efnislega röngum virðisaukaskattsskýrslum einkahlutafélagsins vegna uppgjörstímabilanna janúar - febrúar til og með nóvember-desember rekstrarárið 2012 og maí-júní rekstrarárið 2013 og fyrir að hafa eigi staðið skil á virðisaukaskattsskýrslum einkahlutafélagsins vegna uppgjörstímabilanna janúar - febrúar og mars-apríl rekstrarárið 2013 á lögmæltum tíma, og hafa með því vantalið virðisaukaskatt sem innheimtur var í starfseminni framangreind uppgjörstímabil, sem bar að standa ríkissjóði skil á, í samræmi við fyrirmæli IX. kafla laga nr. 50/1988, um virðisaukaskatt, samtals að fjárhæð kr. 83.569.785, sem sundurliðast sem hér greinir:

Samtals: kr. 83.569.785

2. Látið undir höfuð leggjast að færa lögboðið bókhald fyrir einkahlutafélagið Gegn einokun rekstrartímabilið janúar 2012 til og með júní 2013 og vanrækt að varðveita fylgiskjöl og önnur bókhaldsgögn með fullnægjandi hætti.

B.

Á hendur ákærða F-kk-þgf B-kk-þgf, sem framkvæmdastjóra og stjórnarmanni einkahlutafélagsins 1949, nú gjaldþrota og afskráð, fyrir meiri háttar brot gegn skatta- og bókhaldslögum með því að hafa:

1. Staðið skil á efnislega röngum virðisaukaskattsskýrslum einkahlutafélagsins vegna uppgjörstímabilanna júlí-ágúst til og með nóvember-desember rekstrarárið 2013 og fyrir að hafa eigi staðið ríkissjóði skil á virðisaukaskatti sem innheimtur var í starfseminni, vegna sömu uppgjörstímabila, í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð kr. 2.486.246, að teknu tilliti til inneignar á uppgjörstímabilunum mars-apríl og maí-júní rekstrarárið 2013, sem sundurliðast sem hér greinir:

2. Látið undir höfuð leggjast að færa lögboðið bókhald fyrir einkahlutafélagið 1949 rekstrarárið 2013 og vanrækt að varðveita fylgiskjöl og önnur bókhaldsgögn með fullnægjandi hætti.

C.

Á hendur ákærða F-kk-þgf B-kk-þgf fyrir meiriháttar skattalagabrot með því að hafa staðið skil á efnislega röngum skattframtölum gjaldárin 2011 til og með 2013, vegna tekjuáranna 2010 til og með 2012, með því að láta undir höfuð leggjast að telja fram á skattframtölum sínum vegna fyrrgreindra ára, tekjur samtals að fjárhæð kr. 41.262.279, í formi innlagna inn á persónulega bankareikninga ákærðu og greiðslur á kreditkortareikningi ákærðu, sem skattskyldar eru sem tekjur samkvæmt 1. mgr. 1. tl. A-liðar 7. gr. laga um tekjuskatt nr. 90/2003, sbr. einnig 19. og 21. gr. laga nr. 4/1995 um tekjustofna sveitarfélaga, en með því komst ákærði hjá að greiða tekjuskatt og útsvar að fjárhæð kr. 16.477.081, sem sundurliðast sem hér greinir:

Tekjuárið 2010:

Tekju- og útskattur:

Framtaldar tekjur kr. 0

Vantaldar tekjur kr. 3.515.127

Tekjuskattur, skattprósenta 24,10% kr. 578.400

Útsvar, útsvarsprósenta 13,03% kr. 312.720

(Tekjur af stofni 0 – 2.400.000 kr.)

Tekjuskattur, skattprósenta 27,0% kr. 301.084

Útsvar, útsvarsprósenta 13,03% kr. 145.301

(Tekjur af stofni 2.400.001-7.800.000 kr.)

Samtals tekjuskattur og útsvar kr. 1.337.505

Ónýttur persónuafsláttur kr. 530.466

Vangreiddur tekjuskattur og útsvar samtals: kr. 807.039

Tekjuárið 2011:

Tekju- og útskattur:

Framtaldar tekjur kr. 960.000

Vantaldar tekjur kr. 10.853.961

Tekjuskattur, skattprósenta 22,9% kr. 355.591

Útsvar, útsvarsprósenta 14,44% kr. 224.224

(Tekjur af stofni 0-2.512.800 kr.)

Tekjuskattur, skattprósenta 25,8% kr. 1.458.680

Útsvar, útsvarsprósenta 14,44% kr. 816.409

(Tekjur af stofni 2.512.801-8.166.600 kr.)

Tekjuskattur, skattprósenta 31,8% kr. 1.159.861

Útsvar, útsvarsprósenta 14,44% kr. 526.679

(Tekjur af stofni yfir 8.166.600 kr.)

Samtals tekjuskattur og útsvar kr. 4.541.444

Ónýttur persónuafsláttur kr. 172.002

Vangreiddur tekjuskattur og útsvar samtals: kr. 4.369.442

Tekjuárið 2012:

Tekju- og útskattur:

Framtaldar tekjur kr. 0

Vantaldar tekjur kr. 26.893.191

Tekjuskattur, skattprósenta 22,9% kr. 632.040

Útsvar, útsvarsprósenta 14,48% kr. 399.648

(Tekjur af stofni 0-2.760.000 kr.)

Tekjuskattur, skattprósenta 25,8% kr. 1.468.639

Útsvar, útsvarsprósenta 14,48% kr. 824.259

(Tekjur af stofni 2.760.001-8.452.400 kr.)

Tekjuskattur, skattprósenta 31,8% kr. 5.864.172

Útsvar, útsvarsprósenta 14,48% kr. 2.670.227

(Tekjur af stofni yfir 8.452.400 kr.)

Samtals tekjuskattur og útsvar kr. 11.858.985

Ónýttur persónuafsláttur kr. 558.385

Vangreiddur tekjuskattur og útsvar samtals: kr. 11.300.600

Samtals vantaldar tekjur: kr. 41.262.279

Samtals vangreiddur tekjuskattur og útsvar: kr. 16.477.081

D.

1. Á hendur ákærða F-kk-þgf B-kk-þgf fyrir peningaþvætti:

a) með því að hafa lagt eða látið leggja, kr. 21.260.613, sem var hluti ávinnings af þeim brotum sem honum eru gefin að sök samkvæmt A og B kafla ákæru, inn á bankareikning sinn nr. 0101-26-701076, hjá Landsbankanum hf. Þar geymdi hann umræddan ávinning þar til hann ráðstafaði honum til greiðslu á kreditkortareikningum hans og meðákærðu H-kvk-ef og til persónulegra útgjalda þeirra.

b) með því að hafa lagt samtals kr. 11.465.860, sem var hluti ávinnings af þeim brotum sem honum eru gefin að sök samkvæmt A og B kafla ákæru, inn á bankareikning meðákærðu H-kvk-ef, nr. 0111-05-060455, hjá Landsbankanum hf., og hafa síðan, ásamt meðákærðu H-kvk-þgf, ráðstafað umræddum fjármunum til kaupa á fasteigninni Sóleyjarima 37, Reykjavík.

2. Á hendur ákærðu H-kvk-þgf fyrir peningaþvætti, með því að hafa veitt viðtöku á bankareikning sinn nr. 0111-05-060455, samtals kr. 11.465.860, sem var ávinningur af brotum meðákærða F-kk-ef B-kk-ef samkvæmt A og B kafla ákæru, geymt hann þar og síðan ráðstafað umræddum fjármunum, ásamt meðákærða, til kaupa á fasteigninni Sóleyjarima 37, Reykjavík.

Framangreind brot ákærða F-kk-ef B-kk-ef samkvæmt A og B lið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig:

a) 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 að því er varðar 1. tl. A og B liðar ákæru.

b) 1. og 2. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995, að því er varðar 2. tl. A og B liðar ákæru.

Framangreind brot ákærða F-kk-ef B-kk-ef samkvæmt C lið ákæru teljast varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995,sbr.einnig 1. mgr. 109. gr. laga nr. 90/2003 um tekjuskatt, og 2. mgr. 22. gr. laga nr. 4/1995 um tekjustofna sveitarfélaganna.

Framangreind brot ákærða F-kk-ef B-kk-ef og ákærðu H-kvk-ef samkvæmt D lið ákæru teljast varða við 264. gr. almennra hegningarlaga, nr. 19/1940.

Þess er krafist að ákærðu verði dæmd til refsingar og til greiðslu alls sakarkostnaðar.

E.

Þess er krafist, með vísan til 69. gr. og 69. gr. b. almennra hegningarlaga nr. 19/1940, með síðari breytingum, að ákærða H-kvk-nf H-kvk-nf verði dæmd til að sæta upptöku á innistæðu á reikningi nr. 0111-05-060455 í Landsbankanum sem embætti sérstaks saksóknara, nú embætti héraðssaksóknara, lagði hald á þann 6. mars 2013. Á haldlagningardegi var virði innistæðunnar kr. 4.905.234. Þann 14. október 2016 var virði innistæðunnar samtals að fjárhæð kr. 5.082.882. Upptökukrafan tekur einnig til áfallinna vaxta og verðmætaaukningar hinna haldlögðu verðmæta frá haldlagningardegi, til upptökudags.

Þess er krafist, með vísan til 69. gr., 69. gr. a. og b. almennra hegningarlaga nr. 19/1940, með síðari breytingum, að ákærði F-kk-nf B-kk-nf verði dæmdur til að sæta upptöku á eftirfarandi munum, sem embætti sérstaks saksóknara, nú embætti héraðssaksóknara, lagði hald á, á heimili hans, Sóleyjarima 37, Reykjavík, þann 6. mars 2013:

Muna nr. Tegund: Frekari lýsing: Fjöldi:

A-3-1 16 GB MINNISLYKILL 40 STK

A-3-2 32 GB MINNISLYKILL 28 STK

A-3-3 HDMI SNÚRUR 22 STK

A-3-4 NIKON COOLPIX S01 14 STK

A-3-4 NIKON COOLPIXS9200 3 STK

A-3-4 SAMSUNG GALAXIE SIII 42 STK

A-3-4 ITV APPLE 3 STK

A-3-4 MONSTERPAD EASY PAD 4 STK

A-3-4 PX21 TURTLE BEACH Heyrnatól 2 STK

A-3-4 MINNISKORT Í hvítum umslögum 77 STK

A-3-4 FIFA 13 PS3 Tölvuleikir 10 STK

A-3-4 UNCHARTERED 3 PS3 Tölvuleikir 14 STK

A-3-4 GRAN TOURISMO PS3 Tölvuleikir 14 STK

A-3-4 BROOKSTONE ROVER Vélmenni/bíll 1 STK

A-3-4 KINDLE WHITEPAPER Lesbretti 1 STK.

A-3-4 KINDLE Lesbretti 1 STK

A-3-4 KINDLE FIRE Lesbretti 2 STK

A-3-4 DUAL SHOCK 3 PS3 Fjarstýringar 12 STK

A-3-4 NOOK Spjaldtölva 2 STK

A-3-5 CRIMESTOPPER Öryggismyndavél 20 STK

A-3-5 I PHONE HULSTUR Poki 1 STK

A-3-5 CONVERTER 4 STK

A-3-5 10“ FERÐA DVD SPILARI 1 STK

A-3-5 KINDLE FIRE HD Lesbretti 1 STK

A-3-5 SURFACE Lyklaborð 2 STK

A-3-5 Spjaldtölvuhulstur 2 STK

A-3-5 ROKU 2XD Sjónvarpsflakkari 2 STK

A-3-5 ROKU HD Sjónvarpsflakkari 1 STK

A-3-5 MACBOOK PRO 13“ og 15“ skjár 2 STK

A-3-5 IPHONE 5 Farsími 4 STK

A-3-6 1TB Flakkari 18 STK

A-3-6 PLAYSTATION MOVE MOTION CONTROLLER 10 STK

A-3-6 ZAG FOLIO Spjaldtölvuhulstur 2 STK

A-3-6 Spjaldtölvuhulstur Í lausu 1 STK

A-3-6 GPS Watch Úr 1 STK

A-3-6 IPAD SMART COVER 1 STK

A-3-7 IPOD TOUCH Hulstur 8 STK

A-3-7a LENOVO IDEA TAB A1107 1 STK

A-3-7 JURNE KINDLE Taska 1 STK

A-3-7 E COVER KINDLE Taska 1 STK

A-3-7 OFFICE HOME 2010 2 STK

A-3-7 KINDLE #8213 Taska 1 STK

A-3-7 TARGUS USB Tölvumús 4 STK

A-3-7 INTEL Harður diskur 1 STK

A-3-7 MSI Móðurborð 1 STK

A-3-7 NINTENDO WII Fjarstýring 1 STK

A-3-7 RATER CNET WNIR 3100 1 STK

A-3-7 HITACHI TOURO DESK Harður diskur 1 STK

A-3-7 EX-02 HEAD SET ON PS3 1 STK

A-3-7 KINDLE FIRE Lesbretti 1 STK

A-3-7 KANEX PRO Skiptir 1 STK

A-3-7 STRAUMBREYTIR 22 STK

A-3-7 RAZOR AGA Tölvumús 1 STK

A-3-8 NINTENDO SEGA WII Leikjatölva 4 STK

A-3-9 NINTENDO SEGA WII Leikjatölva 2 STK

A-3-9 SAMSUNG HIGH SPEED 16GB 5 STK

A-3-9 LELO Hreinsisprey 6 STK

A-3-9 ANTAC Hreinsivörur 2 STK

A-3-9 TEXAS INSTRUMENT Grafísk reiknivél 1 STK

A-3-9 IPAD ADAPTER Millistykki 3 STK

A-3-9 SMARTPAD EP 750 1 STK

A-3-9 SAMSUNG GALAXY III MINI 1 STK

A-3-9 CRUZER GLIDE 64 GB Minnislykill 4 STK

A-3-9 ULTRA 32 GB Minnislykill 6 STK

A-3-9 CRUZER BLADE 4 GB Minnislykill 10 STK

A-3-9 CRUZER GLIDE 32 GB Minnislykill 7 STK

A-3-9 CRUZER GLIDE 16 GB Minnislykill 10 STK

A-3-9 CRUZER BLADE 8 GB Minnislykill 11 STK

A-3-9 TUFF'N'TINY Minnislykill 3 STK

A-3-9 LEXAR Myndavélakort 4 STK

A-3-9 SANDISK 32 GB Myndavélakort 2 STK

A-3-9 SANDISK EXTREME 8GB Myndavélakort 1 STK

A-3-9 NOKIA C3 Farsími 2 STK

A-3-9 BATTERY IPAD A1048A 1 STK

A-3-9 DA500 POWER SUPPLY 1 STK

A-3-10 PLAY STATION 3 Leikjatölva 10 STK

A-3-11 THINKPAD ESSENTIAL Fartölvubakpoki 5 STK

A-3-12 SAMSUNG ML-2955DW Prentari 1 STK

A-3-13 Fjölklær 300 STK

A-3-14 Fjölklær 300 STK

A-3-15 Fjölklær 300 STK

A-3-16 Fjölklær 100 STK

A-3-17 Fjölklær 119 STK

A-3-18 Fartölvutöskur 8 STK

A-3-19 DBII Fjarstýrður bíll 1 STK

A-3-19 ASUS Fartölva 1 STK

A-3-19 TOSHIBA C855D-S5302 Fartölva 2 STK

A-3-19 X BOX 360 Leikjatölva 1 STK

A-3-19 TOSHIBA Fartölva 1 STK

A-3-20 ASUS X54 NOTEBOOK Fartölva 1 STK

A-3-21 DIGITAL SURVEILLANCE 2 STK

A-3-22 NURVO 22“ LCD Skjár 2 STK

A-3-23 PLAY STATION 3 Leikjatölva 1 STK

A-3-24 ASUS VTL-238 LCD Skjár 1 STK

A-3-25 DS-275W LCD Tölvuskjár 1 STK

Ákærðu neita bæði sök. Verjandi ákærða F-kk-ef krefst sýknu og að sakarkostnaður, þ.m.t. málsvarnarlaun, verði greiddur úr ríkissjóði. Til vara er krafist vægustu refsingar er lög leyfa. Verjandi ákærðu H-kvk-ef krefst aðallega frávísunar málsins frá dómi. Til vara er krafist sýknu, en þrautavara vægustu refsingar er lög leyfa. Þá er þess krafist að sakarkostnaður, þ.m.t. málsvarnarlaun, verði greiddur úr ríkissjóði.

Upphaf þessa máls er að rekja til kæru skattrannsóknarstjóra 22. febrúar 2012 er hann vísaði til rannsóknar hjá sérstökum saksóknara ætluðum brotum ákærða F-kk-ef vegna brota á lögum nr. 90/2003 um tekjuskatt, lögum nr. 50/1988 um virðisaukaskatt, lögum nr. 145/1994 um bókhald og eftir atvikum almennum hegningarlögum nr. 19/1940. Í kærunni kemur fram að skattrannsóknarstjóri hafi hafið athugun á skattskilum ákærða og nokkurra lögaðila í hans eigu vegna tekjuáranna 2009 til og með 2012. Rannsókn vegna skattskila ákærða hafi hafist 12. febrúar 2013 með tilkynningu til ákærða þar að lútandi vegna tekjuáranna 2009 til 2011. Ákærði hafi ásamt verjanda komið til skýrslugjafar þann dag. Hann hafi einungis svarað spurningum vegna félagsins 1949 ehf. en kosið að neita að svara öðrum spurningum skattrannsóknarstjóra. Rannsóknin hafi beinst að vanskilum á virðisaukaskattskýrslum í rekstri félaga ákærða og hugsanlega efnislega röngum virðisaukaskattskýrslum vegna félagsins 1949 ehf. Þá hafi rannsóknin beinst að bókhaldi í rekstri félaga ákærða og persónulegum skattskilum hans vegna tekjuáranna 2009 til 2011.

Með öðru bréfi skattrannsóknarstjóra 2. nóvember 2015 var málefnum ákærða F-kk-ef og félaganna 1949 ehf. og Gegn einokun ehf. vísað til rannsóknar hjá sérstökum saksóknara vegna brota gegn lögum nr. 90/2003, nr. 50/1998, nr. 145/1994 og eftir atvikum lögum nr. 19/1940. Í kærunni kemur fram að málið sé sent á grundvelli fyrirliggjandi gagna um rannsókn skattrannsóknarstjóra á tekjum og skattskilum ákærða og rannsókn á bókhaldi, virðisaukaskatt- og staðgreiðsluskilum 1949 ehf. og Gegn einokun ehf. Rannsóknin hafi m.a. leitt í ljós að ákærði hafi staðið skil á efnislega röngum skattframtölum gjaldárin 2011, til og með 2013, vegna tekjuáranna 2010, til og með 2012. Hafi ákærði fengið greiðslur inn á bankareikning sinn frá Valitor hf., Innflutningi og ráðgjöf ehf., Netverslun ehf., Gegn einokun ehf. og ýmsum öðrum aðilum sem hann hefði nýtt í persónulega þágu. Rannsóknin hafi leitt í ljós að greiðslur frá þessum félögum sem ákærði hafi nýtt í persónulega þágu hefðu numið 41.262.279 krónum.

Rannsókn skattrannsóknarstjóra á bókhaldi, virðisaukaskatts- og staðgreiðsluskilum Gegn einokunar ehf. hafi m.a. leitt í ljós að skattaðili hefði skilað efnislega röngum virðisaukaskattskýrslum vegna allra uppgjörstímabila rekstrarárið 2012 og vegna uppgjörstímabilsins maí til júní rekstrarárið 2013 og vanrækt að standa skattyfirvöldum skil á virðisaukaskattskýrslum vegna uppgjörstímabilanna janúar til febrúar og mars til apríl, rekstrarárið 2013. Þá komi fram í rannsókninni að hvorki liggi fyrir bókhald né gögn vegna tilgreinds innskatts á innsendum virðisaukaskattskýrslum vegna rekstrarársins 2012 og tekjuskráningargögn hafi ekki verið afhent af ákærða sem fyrirsvarsmanni félagsins. Ennfremur hafi fjármunir af bankareikningum Gegn einokunar ehf. á árinu 2012 verið nýttir til að greiða inn á kreditkort ákærða og eiginkonu hans. Sé það niðurstaða skattrannsóknarstjóra að þá fjármuni beri að skattleggja sem tekjur ákærða. Rannsóknin hafi leitt í ljós að skattskyld velta hefði numið samtals 120.066.904 krónum, vanframtalinn útskattur numið 30.617.061 krónu. Þá hafi rannsóknin leitt í ljós að oftalinn innskattur hafi numið 52.954.327 krónum og mögulegur innskattur numið samtals 2.534.481 krónu. Auk þess hefðu greiðslur til ákærða sem fyrirsvarsmanns félagsins numið 2.418.417 krónum.

Rannsóknin á bókhaldi, virðisaukaskatts- og staðgreiðsluskilum 1949 ehf. hafi m.a. leitt í ljós að af hálfu skattaðila hafi viðbótarinnskattur á virðisaukaskattskýrslum vegna uppgjörstímabilanna mars til apríl og maí til júní, rekstrarárið 2013 og innskattur mögulega verið oftalinn vegna uppgjörstímabilanna júlí til ágúst og nóvember til desember rekstrarárið 2013. Þá liggi hvorki fyrir fært bókhald skattaðila né bókhaldsgögn vegna tilgreinds innskatts á innsendum virðisaukaskattskýrslum vegna rekstrarársins 2013 og tekjuskráningargögn hafi ekki verið afhent af ákærða sem fyrirsvarsmanni 1949 ehf. Ennfremur sé það niðurstaða skattrannsóknarstjóra að ekki séu gerðar athugasemdir við skattskylda veltu og útskatt á innsendum virðisaukaskattskýrslum og staðgreiðsluskil 1949 ehf. Rannsóknin hafi leitt í ljós að innskattur hefði verið oftalinn um 2.486.246 krónur.

Með bréfi 12. maí 2015 hafi skýrsla skattrannsóknarstjóra í máli ákærða verið send ríkisskattstjóra til endurákvörðunar opinberra gjalda vegna endurákvörðunarheimilda hans. Með bréfi 31. ágúst 2015 hafi skýrsla skattrannsóknarstjóra verið send skattaðila og boðuð skattbreyting á grundvelli hennar. Ríkisskattstjóri hafi kveðið upp úrskurð sinn 22. september 2015 og tekjuskattur skattaðila verið endurákvarðaður vegna tekjuáranna 2010, til og með 2012. Úrskurðurinn hafi ekki verið kærður til yfirskattanefndar. Með bréfi 12. maí 2015 hafi skýrsla skattrannsóknarstjóra í máli 1949 ehf. verið send ríkisskattstjóra til endurákvörðunar opinberra gjalda vegna endurákvörðunarheimilda. Með bréfi 24. ágúst 2015 hafi ríkisskattstjóri sent bréf þess efnis að hann ætlaði ekki að nýta sér heimild til endurákvörðunar virðisaukaskatts í samræmi við 5. mgr. 39. gr. laga nr. 50/1988. Í bréfinu hafi komið fram að niðurstöður rannsóknar skattrannsóknarstjóra þættu að öðru leyti ekki gefa tilefni til endurákvörðunar opinberra gjalda eftir ákvæðum 6. mgr. 103. gr. laga nr. 90/2003. Skýrsla skattrannsóknarstjóra í máli Gegn einokun ehf. hafi ekki verið send ríkisskattstjóra til endurákvörðunar þar sem gjaldþrotaskiptum á búi félagsins hafi lokið og það fellt af skrá 20. ágúst 2014.

Á meðal rannsóknarganga málsins eru yfirlit lögreglu um ætlaðar vanframtaldar tekjur af hálfu ákærða vegna tekjuáranna 2010 til 2012. Tekur yfirlitið til uppruna fjár miðað við hvert ár, fyrstu ráðstöfun fjárins og ætlaða ráðstöfun til einkaþarfa. Vanframtaldar tekjur tekjuárið 2010 nema samtals 3.515.127 krónum, tekjuárið 2011, samtals 10.853.961 krónu og samtals 26.893.191 krónu vegna tekjuársins 2012. Þá er á meðal rannsóknargagna yfirlit lögreglu um vanframtalda virðisaukaskattskylda veltu og vangoldinn virðisaukaskatt vegna rekstrar Gegn einokun ehf. vegna rekstraráranna 2012 til 2013. Fyrir rekstrarárið 2012 nemi vangoldinn virðisaukaskattur 72.001.981 krónu en vegna rekstrarársins 2013 samtals 11.567.804 krónum. Að því er félagið 1949 ehf. varði nemi vangoldinn virðisaukaskattur fyrir rekstrarárið 2013 samtals 2.486.246 krónum.

Sérstakur saksóknari framkvæmdi húsleit að Sóleyjarrima 37 í Reykjavík, 6. mars 2013. Á meðal gagna málsins er skýrsla um húsleitina, sem ákærði F-kk-nf var viðstaddur. Fram kemur að allar fartölvur, spjaldtölvur og borðtölvur hafi verið skoðaðar á vettvangi. Farið hafi verið með allar tölvur og minnisbúnað til lögreglu til speglunar. Í húsleitinni var lagt hald á ýmsa lausafjármuni sem tilgreindir eru í haldlagningarskýrslu og tengjast flestir tölvubúnaði. Með bréfi 6. mars 2013 lagði sérstakur saksóknari hald á fjármuni inni á reikningi 0111-05-060455 í eigu ákærðu H-kvk-ef, sem nam 4.905.234 krónum á haldlagningardegi. Með bréfi 30. ágúst 2013 til sérstaks saksóknara kröfðust ákærðu þess að haldlagningu af reikningnum yrði aflétt. Synjun sérstaks saksóknara bar ákærða H-kvk-nf undir héraðsdóm, en með úrskurði Héraðsdóms Reykjavíkur 12. mars 2014 var kröfu ákærðu H-kvk-ef um að fella úr gildi haldlagninguna hafnað. Var sú niðurstaða staðfest í dómi Hæstaréttar 19. mars 2014 í máli nr. 188/2014. Ákærða krafðist þess á ný 31. ágúst 2016 að haldinu yrði aflétt. Þeirri kröfu var á ný hafnaði með úrskurði Héraðsdóms Reykjavíkur 26. september 2016 og sú niðurstaða staðfest með dómi Hæstaréttar 3. október 2016 í máli nr. 670/2016.

Tekin var skýrsla af ákærða F-kk-þgf hjá lögreglu 6. mars 2013 og aftur 13. september 2016. Skýrsla var tekin af ákærðu H-kvk-þgf hjá lögreglu 7. mars 2013 og aftur 23. september 2016.

Undir aðalmeðferð málsins lagði ákærði F-kk-nf fram afrit fjölda vörureikninga og afrit af kreditkortareikningum.

Ákærði F-kk-nf hefur greint svo frá atvikum að hann hafi á árunum 2010 til 2013 verið framkvæmdastjóri fyrir netverslun. Í tengslum við netverslunina hafi hann rekið einkahlutafélögin Gegn einokun og 1949. Hann hafi stofnað Gegn einokun ehf. og verið skráður framkvæmdastjóri fyrir félagið, sem og stjórnarmaður. Hann hafi haft daglegan rekstur félagsins með höndum og sinnt öllu í tengslum við félagið. Enginn starfsmaður hafi verið á launum hjá félaginu annar en ákærði. Ákærða hafi verið það ljóst að sem skráður framkvæmdastjóri hafi öll skattskil verið á ábyrgð hans. Ákærði kvaðst hafa staðið skil á virðisaukaskattskýrslum fyrir félagið fyrir tímabilin janúar til desember 2012 og maí til júní 2013. Kvaðst ákærði hafa haft sölureikninga og innkaup til hliðsjónar er hann hafi skilað þessum skýrslum. Ákærði kvaðst ekki hafa skilað skýrslum fyrir tímabilið janúar til apríl 2013. Ákærði kvaðst ekki geta svarað því af hverju hann hafi ekki skilað skýrslum fyrir þau tímabil. Verið geti að ástæðu þess megi rekja til rannsóknar skattrannsóknarstjóra sem hafi farið af stað í febrúar 2013. Þá hafi lögregla lagt hald á bókhaldsgögn er fyrir hafi legið. Ákærði hafi notið aðstoðar bókara við að færa bókhald félagsins. Hafi ákærði ráðið bókarann til starfa haustið 2012. Hlutverk bókarans hafi verið að koma bókhaldi félagsins í skoðunarhæft form og færa það. Ákærði kvaðst sjálfur ekki hafa fært bókhald félagsins. Hann hafi afhent bókaranum öll þau gögn er ákærði hafi haft í fórum sínum. Eftir að skattrannsóknarstjóri hafi lagt hald á gögnin hafi ekki verið hægt að færa neitt bókhald eða skila virðisaukaskatti. Ákærði hafi hins vegar verið með annað félag í rekstri á þessum tíma, 1949 ehf., og hafi ákærði getað nýtt það félag til rekstrar. Er undir ákærða voru borin yfirlit lögreglu um innheimtan og skilaskyldan virðisaukaskatt af hálfu félagsins Gegn einokun ehf., á þeim tíma er ákæra tekur til, kvaðst ákærði ekki geta tekið afstöðu til þessara yfirlita og að hvaða marki þau væru rétt. Ákærði kvað bókhaldsgögn varðandi félög ákærða hafa fundist eftir aðalmeðferð þessa máls hafi farið af stað. Hafi ákærði talið að bókari félaga sinna væri með öll gögn sem til væru. Ákærði hafi verið að taka til í geymslu er hann hafi haft á leigu og verið að tæma geymsluna er hann hafi rekist á þessi gögn. Þau hafi af þeim ástæðum ekki verið lögð fram fyrr en í aðalmeðferð málsins. Ákærði hafi staðið í þeirri trú á sínum tíma að þessi gögn væru í höndum bókara félaganna. Bókhaldsgögn þessi sýndu fram á vöruviðskipti milli félaga ákærða. Ákærði kvaðst hafa verið í geðshræringu er rannsókn skattyfirvalda hafi farið á stað á sínum tíma og af þeirri ástæðu geti verið að hann hafi sett fram rangar upplýsingar til skattyfirvalda. Að því er varðaði bókhald félagsins Gegn einokun ehf. hafi ákærði látið bókhald þess í hendur bókara, eins og áður var rakið. Hann hafi verið að reyna að halda bókhaldsgögnum til haga en að því hafi verið stefnt að félagið skilaði ársreikningum.

Ákærði kvaðst hafa stofnað félagið 1949 ehf. Hann hafi verið skráður framkvæmdastjóri félagsins og stjórnarmaður. Hann hafi haft með höndum daglegan rekstur félagsins með sama hætti og varðandi Gegn einokun ehf. Hafi ákærði sem framkvæmdastjóri borið ábyrgð á skattskilum félagsins. Hann hafi staðið skil á virðisaukaskattskýrslum félagsins fyrir tímabilin júlí til og með desember 2013. Við skilin hafi hann haft bókhald félagsins til hliðsjónar. Að því er varðaði yfirlit lögreglu um innheimtan og skilaskyldan virðisaukaskatt rekstrarárið 2013 kvaðst ákærði ekki geta metið hvort yfirlit þessi væru rétt. Að því er varðaði bókhald þessa félags hafi verið það sama uppi og áður að til hafi staðið að bókari félaga ákærða myndi færa bókhald félagsins. Hann hafi afhent bókaranum þau gögn er hann hafi haft varðandi félögin. Enginn annar hafi komið að rekstri þessa félags.

Ákærði kvaðst sjálfur hafa skilað skattframtali fyrir sig persónulega vegna tekjuársins 2010. Í skattframtalið hafi ákærði fært að tekjur væru 0. Eftir á að hyggja væri sú tala ekki rétt. Ákærði hafi á þessum tíma verið undir álagi, en hann hafi haustið 2010 selt netverslun sína til fjárfesta. Hafi ákærði ekki vitað hvað hann hafi átt að telja fram, en hann hafi gert þau mistök að leita ekki ráðgjafar í þessum efnum. Hafi hann ætlað að leiðrétta þetta atriði síðar. Til þess hafi hins vegar aldrei komið. Töluvert flækjustig hafi verið vegna sölu hans á netversluninni. Hafi salan gengið til baka og netverslunin komið aftur í hans hendur á árinu 2011. Að því er varðaði tekjuárið 2011 hafi ákærði fært umrætt framtal sjálfur. Hann kvaðst ekki viss um hvort hann hafi talið réttilega fram það ár. Hann hafi stuðst við bankayfirlit og greiðsluseðla við gerð skattframtalsins. Að því er varðaði tekjuárið 2012 hafi það framtal verið fært með aðstoð endurskoðanda. Engar tekjur hafi verið tilgreindar sem ekki væri rétt. Að því er varðaði yfirlit lögreglu í rannsóknargögnum varðandi ætlaðar vanframtaldar tekjur ákærða, tekjuárin 2010 til 2012, hafi ákærði verið í nokkrum vanda þar sem bókhald félaga hans og hans persónulega bókhald hafi skarast. Hann hafi keypt inn vörur og til að greiða fyrir þær hafi hann tekið fjármuni út af persónulegum reikningi og ráðstafað þeim til vörukaupanna. Hann hafi notað kreditkort til að greiða fyrir vöru frá útlöndum. Hann hafi notað kreditkort til kaupanna sem meðákærða hafi verið aðalkorthafi að en ákærði aukakorthafi. Kvaðst ákærði af þessum sökum vefengja þær tölur er lögregla hafi tekið saman varðandi vanframtaldar tekjur ákærða árin 2010 til 2012. Tölur um ætlaða einkaneyslu ákærða væru allt of háar. Ákærði hafi á sínum tíma ekki getað lagt fram nein gögn til að hnekkja áætlunum yfirvalda en endurákvörðun gjalda hafi verið byggð á þessum tölum. Ákærði hafi ekki afhent lögreglu neitt heldur og hafi hann nú ákveðið að leggja fram gögn fyrir dóminn.

Að því er varðaði D. kafla ákæru hafi ákærði ekki haft í höndum neinn ólöglegan ávinning. Kvaðst ákærði ekki vita hvort þeir fjármunir er tilgreindir væru í a lið kaflans hafi komið úr rekstri félaga ákærða. Að því er varðaði b lið hafi málum verið þannig háttað að meðákærða hafi á sínum tíma veitt félögum ákærða veð í fasteign er hún hafi átt í tengslum við rekstur á árunum 2004 og 2005. Lánið hafi verið í erlendri mynt og hækkað mikið í kjölfar efnahagshrunsins. Á árunum 2012 og 2013 hafi rekstur félaga ákærða gengið vel. Hann hafi því tekið ákvörðun um að leggja fjármuni inn á reikning í nafni meðákærðu sem hann hafi hugsað sem arð eða laun. Staðið hafi til að gera grein fyrir þessu síðar í skattskilum. Ákærðu hafi síðan ákveðið að skipta um fasteign og keypt eign að Sóleyjarrima 37 í Reykjavík. Ákærði hafi millifært út af þessum reikningi til að greiða fyrir fasteignina. Hann hafi ekið meðákærðu í banka varðandi fyrri millifærsluna. Meðákærða hafi farið inn og starfsfólk í bankanum millifært fjárhæðina fyrir þau. Varðandi síðari millifærsluna þá hafi hún verið framkvæmd úr heimabanka er ákærðu hafi verið stödd á fasteignasölu er milligöngu hafi haft um kaupin. Meðákærða hafi ekki komið neitt að rekstri félaga ákærða. Þá hafi ákærði að öllu leyti haldið utan um fasteignakaupin. Meðákærða hafi því ekki þekkt tilurð þeirra fjármuna er notaðir hafi verið í kaupin.

Ákærða H-kvk-nf kvaðst ekkert hafa tengst þeim félögum er meðákærði hafi verið með í rekstri, eins og félögunum Gegn einokun ehf. eða 1949 ehf. Að því er varðaði kaup á fasteigninni að Sóleyjarrima 37 kvaðst ákærða ekki hafa komið að færslum inn eða út af þeim reikningi vegna kaupanna. Um hafi verið að ræða gamlan reikning er ákærða hafi átt sem staðið hafi ónotaður árum saman. Hún hafi ekkert fylgst með hreyfingum á reikningnum. Að því er varðaði fjármuni sem hafi verið inni á reikningnum við kaupin þá hafi verið um endurgreiðslu frá félögum ákærða að ræða vegna veðs er ákærða hafi lánað þeim á sínum tíma. Félögin hafi fengið lán gegn veði í íbúð ákærðu. Íbúðin hafi verið séreign hennar. Hún hafi ekki haft neina ástæðu til að efast um fjármál meðákærða. Hann hafi verið með félög sín í rekstri og sagt að reksturinn gengi vel. Hafi meðákærði almennt séð um fjármál þeirra hjóna.

Fyrir dóminn kom bókari er ákærði F-kk-nf leitaði til vegna bókhaldsþjónustu tengdum félögum ákærða. Bókarinn kvað ákærða hafa leitað til sín vegna félaga er ákærði F-kk-nf hafi verið með í rekstri. Hafi bókarinn litið yfir þau gögn er ákærði hafi verið með, sem að mestu hafi verið tollskýrslur, og leiðbeint ákærða með hvernig hann þyrfti að standa að málum til að unnt væri að færa eiginlegt bókhald fyrir félögin. Hafi bókarinn bent ákærða á að sú uppsetning er ákærði væri með á rekstri félaganna gengi ekki. Bókarinn kvaðst hafa raðað einhverjum skjölum upp og sett einhverjar tölur inn í excelskjöl. Hann hafi hins vegar aldrei fært neitt eiginlegt bókhald fyrir ákærða. Hann hafi ekki komið að gerð neinna ársreikninga eða afstemmingu bankareikninga. Er rannsókn hafi farið af stað hjá skattrannsóknarstjóra á málefnum ákærða og félaga hans hafi skattrannsóknarstjóri haldlagt þau gögn er bókarinn hafi verið með hjá sér og tengdust félögum ákærða.

Endurskoðandi kom fyrir dóminn og gerði grein fyrir því að ákærði F-kk-nf hafi leitað til endurskoðandans en ákærði hafi verið í vandræðum með bókhaldsgögn félaga er hann hafi verið með í rekstri. Hafi ákærða vantað ráð varðandi bókhaldið. Endurskoðandinn hafi veitt ákærða einhver ráð í tengslum við það, en þeir hafi hist í eitt skipti. Hafi endurskoðandinn jafnframt komið að gerð skattframtals fyrir ákærða persónulega árið 2013 vegna tekjuársins 2012. Hann myndi ekki eftir hvernig komið hafi til að engar tekjur hafi verið taldar fram á ákærða.

Niðurstaða:

Ákærða H-kvk-nf krefst frávísunar málsins frá dómi á þeim grundvelli að ákæra sé óskýr að því er varðar fjárhæðir varðandi ákærðu. Fjárhæðir samkvæmt ákæru sækja stoð í yfirlit er lögregla hefur tekið saman varðandi hvern ákærulið. Í þeim yfirlitum er vísað til undirliggjandi rannsóknargagna skattrannsóknarstjóra. Er málið nægjanlega skýrt að þessu leyti og á þetta ekki að koma niður á málsvörn ákærðu. Er kröfu ákærðu um frávísun málsins frá dómi því hafnað.

A.

Ákærða F-kk-þgf er í A kafla ákæru gefið að sök að hafa sem framkvæmdastjóri og stjórnarmaður einkahlutafélagsins Gegn einokun staðið skil á efnislega röngum virðisaukaskattskýrslum einkahlutafélagsins vegna uppgjörs-tímabilanna janúar-febrúar til og með nóvember-desember 2012 og maí-júní rekstrarárið 2013 og fyrir að hafa eigi staðið skil á virðisaukaskattskýrslum einkahlutafélagsins vegna uppgjörstímabilanna janúar-febrúar og mars-apríl rekstrarárið 2013, og að hafa eigi í samræmi við fyrirmæli IX. kafla laga nr. 50/1988 staðið ríkissjóði skil á samtals 83.569.092 krónum, sem er vegna þessara tímabila. Þá er honum gefið að sök bókhaldsbrot með því að hafa látið undir höfuð leggjast að færa lögboðið bókhald fyrir einkahlutafélagið rekstrartímabilið janúar 2012 til og með júní 2013 og vanrækt að varðveita fylgiskjöl og önnur bókhaldsgögn með fullnægjandi hætti.

Ákærði neitar sök. Hann kveðst hafa verið framkvæmdastjóri og stjórnarmaður í Gegn einokun ehf. fyrir þau tímabil sem ákært er fyrir. Honum hafi verið ljóst að ábyrgð á skattskilum væru hjá framkvæmdastjóra. Hann hefur játað að hafa eigi staðið skil á skýrslum fyrir þau tímabil er engum skýrslum var skilað. Ákærða bar, lögum og stöðu sinni samkvæmt, að standa skil á virðisaukaskattskýrslum í samræmi við reglur laga nr. 50/1988. Verður ákærði sakfelldur samkvæmt þessum lið ákæru fyrir að skila ekki skýrslum og er háttsemi hans rétt heimfærð til refsiákvæða í ákæru að því er þann þátt málsins varðar.

Varðandi þau tímabil er skýrslum var skilað, en ákæra miðar við að skýrslur hafi verið rangar, ber ákærði nú við þeim vörnum að ekki hafi verið tekið tillit til innskatts er heimilt hafi verið að færa í rekstri félaganna. Gögn um það hafi fyrst verið lögð fram við aðalmeðferð málsins þar sem þau hafi ekki fundist fyrr.

Þær fjárhæðir er ákæruvald miðar við í þessum þætti byggja á bókhaldsgögnum er skattrannsóknarstjóri lagði hald á í tengslum við rekstur margra félaga er ákærði hafði með höndum. Er m.a. um að ræða félögin Tomco ehf., Netgengið ehf., Netverslunin ehf., en skattrannsóknarstjóri lagði hald á sölureikninga, þóknunarreikninga og yfirlit um greiðslur. Á yfirlitum lögreglu er unnt að rekja fjárhæðir til einstakra gagna þar að lútandi.

Ákærði hefur ekki með rökstuddum hætti getað leitt í ljós að yfirlit þetta sé rangt að öðru leyti en að benda á ný framlögð gögn af hálfu ákærða undir aðalmeðferð málsins. Yfirlit þessu eru ljósrit af reikningum sem gefnir hafa verið út í nafni félaganna 1820 ehf., 1920 ehf., 1720 ehf., 1690 ehf., 1680 ehf. og Tokina ehf., á tímabilinu 1. febrúar 2012 til 31. desember 2012. Félög eru öll skráð til húsa að Stórhöfða 15 í Reykjavík. Viðskiptamaður er í öllum tilvikum 1949 ehf., til heimilis á sama stað. Öll voru þessi félög í umsjá ákærða í tengslum við rekstur hans. Ákærði hefur ekki lagt fram nein önnur gögn ljósritum þessum til stuðnings. Eru þau ekki tæk bókhaldsgögn í skilningi skattalaga og til að unnt sé að taka tillit til þeirra varðandi innskatt í rekstri. Gögn þau er ákærði teflir fram til viðbótar eru excel skjöl um færslu á greiðslukorti sem skráð er á meðákærðu H-kvk-þf. Slík yfirlit eru allsendis ótæk sem sönnun um innskatt í rekstri félagsins Gegn einokun ehf. Að síðustu teflir ákærði fram afritum af greiðsluseðlum American express greiðslukorti í nafni meðákærðu H-kvk-ef um færslur á greiðslukortið. Er að mestu um færslur í útlöndum að ræða. Gögn þessi eru sömuleiðis allsendis ótæk til að leggja til grundvallar varðandi ætlaðan innskatt í rekstri félagsins Gegn einokun ehf.

Í 2. tl. A kafla ákæru er ákærða gefið að sök að láta undir höfuð leggjast að færa lögboðið bókhald fyrir Gegn einokun ehf. rekstrartímabilið janúar 2012 til og með júní 2013 og vanrækt að varðveita skjöl og önnur bókhaldsgögn með fullnægjandi hætti. Ákærði hefur viðurkennt að bókhald félagsins hafi ekki verið fært lögum samkvæmt. Þá voru fylgiskjöl með bókhaldi félagsins ekki varðveitt með fullnægjandi hætti. Bókari er kom fyrir dóminn staðfesti að hann hafi ekki fært eiginlegt bókhald fyrir ákærða fyrir þetta félag. Á því ber ákærði ábyrgð.

Þegar þau atriði sem hér að framan eru virt er að mati dómsins sannað að ákærði hafi staðið efnislega skil á röngum virðisaukaskattskýrslum einkahlutafélagsins vegna þeirra tímabila sem ákært er fyrir í 1. tl. A kafla ákæru og að hafa ekki staðið skil á virðisaukaskattskýrslum félagsins fyrir tilgreind tímabil, jafnframt því að hafa látið undir höfuð leggjast að færa lögboðið bókhald félagsins samkvæmt 2. tl. A kafla. Verða fjárhæðir samkvæmt ákæru lagðar til grundvallar niðurstöðu. Í ljósi fjárhæða er um meiriháttar brot á skattalögum að ræða. Með vísan til þessa verður ákærði sakfelldur fyrir meiriháttar brot gegn skattalögum og bókhaldslögum. Er háttsemi hans rétt heimfærð til refsiákvæða í A kafla í ákæru.

B.

Ákærða F-kk-þgf er í B kafla ákæru gefið að sök að hafa sem framkvæmdastjóri og stjórnarmaður einkahlutafélagsins 1949 staðið skil á efnislega röngum virðisaukaskattskýrslum einkahlutafélagsins vegna uppgjörstímabilanna júlí- ágúst til og með nóvember-desember rekstrarárið 2013 og fyrir að hafa eigi staðið ríkissjóði skil á virðisaukaskatti sem innheimtur var í starfseminni, vegna sömu uppgjörstímabila, í samræmi við fyrirmæli IX. kafla laga nr. 50/1988 og þannig ekki staðið ríkissjóði skil á samtals 2.486.246 krónum, sem er vegna þessara tímabila. Þá er honum gefið að sök bókhaldsbrot með því að hafa látið undir höfuð leggjast að færa lögboðið bókhald fyrir einkahlutafélagið rekstrarárið 2013 og vanrækt að varðveita fylgiskjöl og önnur bókhaldsgögn með fullnægjandi hætti.

Ákærði neitar sök. Hann kveðst hafa verið framkvæmdastjóri og stjórnarmaður félagsins fyrir þau tímabil sem ákært er fyrir. Honum hafi verið ljóst að ábyrgð á skattskilum væru hjá framkvæmdastjóra.

Varðandi þau tímabil er skýrslum var skilað, en ákæra miðar við að skýrslur hafi verið rangar, ber ákærði nú við þeim vörnum að ekki hafi verið tekið tillit til innskatts er heimilt hafi verið að færa í rekstri félaganna. Gögn um það hafi fyrst verið lögð fram við aðalmeðferð málsins þar sem þau hafi ekki fundist fyrr.

Þær fjárhæðir er ákæruvald miðar við í þessum þætti byggja, eins og í A kafla, á bókhaldsgögnum er skattrannsóknarstjóri lagði hald á við rannsókn málsins. Á yfirlitum lögreglu er unnt að rekja fjárhæðir til einstakra gagna þar að lútandi.

Ákærði hefur ekki með rökstuddum hætti getað leitt í ljós að yfirlit þetta sé rangt að öðru leyti en að benda á ný framlögð gögn af hálfu ákærða undir aðalmeðferð málsins. Yfirlit þessi eru ljósrit af reikningum sem gefnir hafa verið út í nafni félaganna 1820 ehf., 1920 ehf., 1720 ehf., 1690 ehf., 1680 ehf. og Tokina ehf., á tímabilinu 1. febrúar 2012 til 31. desember 2012. Félögin eru öll skráð til húsa að Stórhöfða 15 í Reykjavík. Viðskiptamaður er í öllum tilvikum 1949 ehf., til heimilis á sama stað. Öll voru þessi félög í umsjá ákærða í tengslum við rekstur hans. Ákærði hefur ekki lagt fram nein önnur gögn ljósritum þessum til stuðnings. Eru þau ekki fullnægjandi bókhaldsgögn þannig að unnt sé að taka tillit til þeirra varðandi hugsanlegan innskatt í rekstri. Gögn þau er ákærði teflir fram til viðbótar eru excelskjöl um færslu á greiðslukorti sem skráð er á meðákærðu H-kvk-þf. Slík yfirlit eru allsendis ótæk sem sönnun um innskatt í rekstri félagsins 1949 ehf. Að síðustu teflir ákærði fram afritum af greiðsluseðlum American express greiðslukorti í nafni meðákærðu H-kvk-ef um færslur á greiðslukortið. Er að mestu um færslur í útlöndum að ræða. Gögn þessi eru sömuleiðis allsendis ótæk til að leggja til grundvallar ætluðum innskatti í rekstri félagsins 1949 ehf.

Í 2. tl. B kafla ákæru er ákærða gefið að sök að láta undir höfuð leggjast að færa lögboðið bókhald fyrir 1949 ehf. rekstrarárið 2013 og vanrækt að varðveita skjöl og önnur bókhaldsgögn með fullnægjandi hætti. Ákærði hefur viðurkennt að bókhald félagsins hafi ekki verið fært lögum samkvæmt. Þá voru fylgiskjöl með bókhaldi félagsins ekki varðveitt með fullnægjandi hætti. Bókari er kom fyrir dóminn staðfesti að hann hafi ekki fært eiginlegt bókhald fyrir ákærða fyrir þetta félag. Á því ber ákærði ábyrgð.

Þegar þau atriði sem hér að framan eru virt er að mati dómsins sannað að ákærði hafi staðið efnislega skil á röngum virðisaukaskattskýrslum einkahlutafélagsins vegna þeirra tímabila sem ákært er fyrir í 1. tl. B kafla ákæru og að hann hafi látið undir höfuð leggjast að færa lögboðið bókhald félagsins, samkvæmt 2. tl. B kafla. Verða fjárhæðir samkvæmt ákæru lagðar til grundvallar niðurstöðu. Með vísan til þess verður ákærði sakfelldur fyrir fyrir meiriháttar brot gegn skattalögum og bókhaldslögum. Er háttsemi hans rétt heimfærð til refsiákvæða í ákæru í B kafla hennar.

C.

Í C kafla ákæru er ákærða gefið að sök meiriháttar skattalagabrot með því að hafa staðið skil á efnislega röngum skattframtölum gjaldárin 2011 til og með 2013 vegna tekjuáranna 2010 til og með 2012 með því að láta undir höfuð leggjast að telja fram á skattframtölum sínum vegna fyrrgreindra ára, tekjur samtals að fjárhæð 41.262.279 krónur, í formi innlagna inn á persónulega bankareikninga ákærðu og greiðslur á kreditkortareikningi ákærðu, sem skattskyldar eru sem tekjur samkvæmt 1. mgr. 1. tl. A-liðar 7. gr. laga nr. 90/2003, en með því hafi ákærði komist hjá að greiða tekjuskatt og útsvar að fjárhæð 16.477.081 króna.

Ákærði neitar sök samkvæmt þessum lið ákæru. Hann hefur þó viðurkennt að hafa annast gerð skattframtala sinna sjálfur og skilað þeim inn, utan ársins 2013 er endurskoðandi hafi gert það fyrir hans hönd. Hefur hann viðurkennt að hafa ekki fært réttar tekjur inn vegna áranna 2011 og 2013, sem til hafi staðið að leiðrétta síðar. Það hafi þó aldrei verið gert. Efist ákærði um að fjárhæðir er ákæruvald miðar við sem vantaldar tekjur séu réttar, þar sem talverð skörun hafi verið í persónulegum fjármálum ákærða og fyrirtækja hans. Þannig hafi ákærði í einhverjum tilvikum greitt persónulega kostnað sem tilheyrt hafi fyrirtækjunum.

Að því er þennan ákærulið varðar miðar ákæruvald fjárhæðir við yfirlit sem lögregla tók saman um ætlaðar vanframtaldar tekjur ákærða vegna tekjuáranna 2010 til 2012. Er fjárhæðum skipt niður miðað við uppruna fjárins, fyrstu ráðstöfun fjárins og síðan ætlaða ráðstöfun fjárins til einkaþarfa. Ákærði bar, skattalögum samkvæmt, ábyrgð á því að halda aðgreindum sínum persónulegu fjármálum og fjármálum lögaðila er hann var í fyrirsvari fyrir. Stoðar ákærða því ekki sú vörn að bera því við almennt að einhver skörun hafi átt sér stað og leggja ekki fram í því tilliti nákvæmlega sundurliðaða greinargerð um hvernig fjármálin hafi skarast. Að mati dómsins hefur ákæruvald leitt nægjanlegar líkur að fjárhæðum samkvæmt ákæru til þess að við þær verði lagðar til grundvallar í niðurstöðu þessa ákæruliðar. Þá er til þess að líta að ákærði bar sjálfur ábyrgð á skattskilum sínum þó svo hann hafi fengið endurskoðanda til að aðstoða sig við skilin og senda skattframtal sitt inn til skattyfirvalda.

Þegar þau atriði sem hér að framan eru virt, og hliðsjón höfð af játningu ákærða, er að mati dómsins hafið yfir allan vafa að ákærði hafi staðið skil á efnislega röngum skattframtölum, gjaldárin 2011 til og með 2013 vegna tekjuáranna 2010 til og með 2012, með því að láta undir höfuð leggjast að telja fram á skattframtölum sínum vegna fyrrgreindra ára, tekjur samtals að fjárhæð 41.262.279 krónur í formi innlagna inn á persónulega bankareikninga ákærðu og greiðslur á kreditkortareikningi ákærðu, sem skattskyldar eru sem tekjur samkvæmt lögum nr. 90/2003, en með því hafi ákærði komist hjá að greiða tekjuskatt og útsvar að fjárhæð 16.477.081 króna. Með vísan til þessa, og í ljósi fjárhæða, verður ákærði sakfelldur fyrir meiriháttar brot gegn skattalögum. Er háttsemi hans rétt heimfærð til refsiákvæða í C kafla ákæru.

D.

1. tl.

Í stafliðum a og b samkvæmt þessum tölulið ákæru er ákærða F-kk-þgf gefið að sök peningaþvætti með því að hafa í tvö aðgreind skipti lagt eða látið leggja hluta ávinnings af þeim brotum sem honum eru gefin að sök í A og B köflum ákæru, inn á bankareikning sinn hjá Landsbankanum hf. og bankareikning meðákærðu hjá sama banka. Er ákærða gefið að sök að hafa ráðstafað þessum fjárhæðum til greiðslu á kreditkortareikningi ákærða og meðákærðu, til persónulegra útgjalda og til kaupa á fasteigninni að Sóleyjarrima 37 í Reykjavík.

Ákærði neitar sök samkvæmt þessum tölulið. Byggir neitun ákærða á því að hann neiti sök samkvæmt A og B köflum og telji fjárhæðir þar rangar. Að auki hafi persónuleg fjármál ákærða og félaganna skarast, svo sem áður var komið fram. Með hliðsjón af því að dómurinn hefur komist að þeirri niðurstöðu að ákærði sé sannur að sök samkvæmt A og B köflum ákæru og að fjárhæðir þar séu réttar, er sannað að ákærði hafi gerst sekur um peningaþvætti samkvæmt þessum tölulið ákæru, en fyrir liggur að ákærði lagði eða lét leggja umrædda fjármuni inn á þessa tvo bankareikninga sem tilgreindir eru í ákæru. Með hliðsjón af þessu verður ákærði sakfelldur samkvæmt stafliðum a og b 1. tl. D. kafla ákæru og er háttsemi hans rétt heimfærð til refsiákvæða í ákæru.

2.tl.

Í þessum tölulið er ákærðu H-kvk-þgf gefið að sök peningaþvætti með því að hafa veitt viðtöku á bankareikningi sínum nr. 060455 í Landsbankanum hf. samtals 11.465.860 krónum, sem hafi verið ávinningur af brotum meðákærða samkvæmt A og B köflum ákæru, geymt fjárhæðina þar og síðan ráðstafað umræddum fjármunum, ásamt meðákærða, til kaupa á fasteigninni að Sóleyjarrima 37 í Reykjavík.

Ákærða neitar sök. Hún hefur viðurkennt að vera eigandi umrædds reiknings, sem hún hafi átt frá unga aldri. Hún kveður meðákærða hafa fært fjármuni inn á þennan reikning. Hafi hún á engan hátt þekkt til reksturs félaga ákærða eða hans fjármála þar sem meðákærði hafi alfarið séð um fjármál þeirra hjóna. Undir þennan framburð ákærðu hefur meðákærði tekið. Hefur hann lýst því að hann hafi alfarið séð um fjármálin.

Brot ákærðu er talið varða við 264. gr. laga nr. 19/1940. Samkvæmt 1. mgr. 264. gr. skal hver sem tekur við, nýtir eða aflar sér eða öðrum ávinnings af broti á almennum hegningarlögum eða af refsiverðu broti á öðrum lögum, eða meðal annars umbreytir slíkum ávinningi, flytur hann, sendir, geymir, aðstoðar við afhendingu hans, leynir honum eða upplýsingum um uppruna hans, eðli, staðsetningu eða ráðstöfun ávinnings, sæta fangelsi allt að 6 árum. Sé brot skv. 1. mgr. framið af gáleysi varðar það samkvæmt 4. mgr. 264. gr. sektum eða fangelsi allt að 6 mánuðum.

Með hliðsjón af framburði ákærðu og framburði meðákærða verður ekki fullyrt að ákærða hafi þekkt þannig til persónulegra fjármála meðákærða eða fjármála félaga hans að því verði slegið föstu að ákærðu hafi verið það ljóst að um ólöglegan ávinning af brotum væri að ræða. Hins vegar er um að ræða verulegar fjárhæðir samkvæmt ákæru. Í því ljósi hefði ákærða átt að grennslast fyrir um uppruna fjárins, sem hún að eigin sögn gerði ekki. Hefur hún því gerst sek um gáleysisbrot og verður háttsemi hennar því felld undir 4. mgr. 264. gr. laga nr. 19/1940. Í ljósi brota meðákærða er ekkert hald í þeirri vörn að inn á reikning ákærðu hafi runnið fjármunir sem hafi verið eins konar endurgreiðsla vegna lána ákærðu á veðum til handa meðákærða.

Ákærði F-kk-nf er fæddur í október 1976 og ákærða H-kvk-nf í ágúst 1977. Þau hafa hvorugt áður sætt refsingu svo kunnugt sé. Með hliðsjón af fjárhæðum samkvæmt ákæru er refsing ákærðu ákveðin þannig að ákærði F-kk-nf sæti fangelsi í tvö ár og sex mánuði. Þá greiði ákærði 307.600.000 krónur í sekt, sem greiðist í ríkissjóð innan fjögurra vikna frá birtingu dómsins, ella sæti ákærði fangelsi í 12 mánuði.

Ákærða H-kvk-nf sæti fangelsi í fjóra mánuði, sem heimilt er að skilorðsbinda með þeim hætti er í dómsorði greinir.

Með hliðsjón af því að ákærðu eru bæði sakfelld samkvæmt ákæru er fullnægt skilyrðum 69. gr. og 69. gr. b laga nr. 19/1940 til upptöku til ríkissjóðs innistæðu á reikningi nr. 0111-05-060455 í Landsbankanum hf., sem nam á haldlagningardegi 4.905.234 krónum. Upptakan nær einnig til áfallinna vaxta frá haldlagningu og verðmætaaukningar. Á sama grundvelli verða hlutir, sem hald var lagt á á heimili ákærðu að Sóleyjarrima 37 þann 6. mars 2013, gerðir upptækir til ríkissjóðs.

Ákærðu greiði málsvarnarlaun skipaðra verjenda sinna, sem nánar greinir í dómsorði. Hefur þá verið tekið tillit til virðisaukaskatts.

Af hálfu ákæruvaldsins flutti málið Á-kvk-nf B-kvk-nf aðstoðarsaksóknari.

S-kk-nf S-kk-nf héraðsdómari kveður upp þennan dóm.

D ó m s o r ð :

Ákærði, F-kk-nf B-kk-nf G-kk-nf, sæti fangelsi í tvö ár og sex mánuði. Ákærði F-kk-nf greiði 307.600.000 krónur í ríkissjóð innan fjögurra vikna frá birtingu dómsins en sæti ella fangelsi í 12 mánuði.

Ákærða, H-kvk-nf H-kvk-nf, sæti fangelsi í fjóra mánuði, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptækar eru gerðar til ríkissjóðs 4.905.234 krónur, sem hald var lagt á undir rannsókn málsins, 6. mars 2013, sem innistæða á bankareikningi nr. 0111-05-060455. Upptakan nær til áfallinna vaxta og verðmætaaukningar.

Upptækir eru gerðir til ríkissjóðs eftirtaldir munir sem hald var lagt á að Sóleyjarrima 37 í Reykjavík, 6. mars 2013, samkvæmt munaskrá lögreglu:

Muna nr. Tegund: Frekari lýsing: Fjöldi:

A-3-1 16 GB MINNISLYKILL 40 STK

A-3-2 32 GB MINNISLYKILL 28 STK

A-3-3 HDMI SNÚRUR 22 STK

A-3-4 NIKON COOLPIX S01 14 STK

A-3-4 NIKON COOLPIXS9200 3 STK

A-3-4 SAMSUNG GALAXIE SIII 42 STK

A-3-4 ITV APPLE 3 STK

A-3-4 MONSTERPAD EASY PAD 4 STK

A-3-4 PX21 TURTLE BEACH Heyrnatól 2 STK

A-3-4 MINNISKORT Í hvítum umslögum 77 STK

A-3-4 FIFA 13 PS3 Tölvuleikir 10 STK

A-3-4 UNCHARTERED 3 PS3 Tölvuleikir 14 STK

A-3-4 GRAN TOURISMO PS3 Tölvuleikir 14 STK

A-3-4 BROOKSTONE ROVER Vélmenni/bíll 1 STK

A-3-4 KINDLE WHITEPAPER Lesbretti 1 STK.

A-3-4 KINDLE Lesbretti 1 STK

A-3-4 KINDLE FIRE Lesbretti 2 STK

A-3-4 DUAL SHOCK 3 PS3 Fjarstýringar 12 STK

A-3-4 NOOK Spjaldtölva 2 STK

A-3-5 CRIMESTOPPER Öryggismyndavél 20 STK

A-3-5 I PHONE HULSTUR Poki 1 STK

A-3-5 CONVERTER 4 STK

A-3-5 10“ FERÐA DVD SPILARI 1 STK

A-3-5 KINDLE FIRE HD Lesbretti 1 STK

A-3-5 SURFACE Lyklaborð 2 STK

A-3-5 Spjaldtölvuhulstur 2 STK

A-3-5 ROKU 2XD Sjónvarpsflakkari 2 STK

A-3-5 ROKU HD Sjónvarpsflakkari 1 STK

A-3-5 MACBOOK PRO 13“ og 15“ skjár 2 STK

A-3-5 IPHONE 5 Farsími 4 STK

A-3-6 1TB Flakkari 18 STK

A-3-6 PLAYSTATION MOVE MOTION CONTROLLER 10 STK

A-3-6 ZAG FOLIO Spjaldtölvuhulstur 2 STK

A-3-6 Spjaldtölvuhulstur Í lausu 1 STK

A-3-6 GPS Watch Úr 1 STK

A-3-6 IPAD SMART COVER 1 STK

A-3-7 IPOD TOUCH Hulstur 8 STK

A-3-7a LENOVO IDEA TAB A1107 1 STK

A-3-7 JURNE KINDLE Taska 1 STK

A-3-7 E COVER KINDLE Taska 1 STK

A-3-7 OFFICE HOME 2010 2 STK

A-3-7 KINDLE #8213 Taska 1 STK

A-3-7 TARGUS USB Tölvumús 4 STK

A-3-7 INTEL Harður diskur 1 STK

A-3-7 MSI Móðurborð 1 STK

A-3-7 NINTENDO WII Fjarstýring 1 STK

A-3-7 RATER CNET WNIR 3100 1 STK

A-3-7 HITACHI TOURO DESK Harður diskur 1 STK

A-3-7 EX-02 HEAD SET ON PS3 1 STK

A-3-7 KINDLE FIRE Lesbretti 1 STK

A-3-7 KANEX PRO Skiptir 1 STK

A-3-7 STRAUMBREYTIR 22 STK

A-3-7 RAZOR AGA Tölvumús 1 STK

A-3-8 NINTENDO SEGA WII Leikjatölva 4 STK

A-3-9 NINTENDO SEGA WII Leikjatölva 2 STK

A-3-9 SAMSUNG HIGH SPEED 16GB 5 STK

A-3-9 LELO Hreinsisprey 6 STK

A-3-9 ANTAC Hreinsivörur 2 STK

A-3-9 TEXAS INSTRUMENT Grafísk reiknivél 1 STK

A-3-9 IPAD ADAPTER Millistykki 3 STK

A-3-9 SMARTPAD EP 750 1 STK

A-3-9 SAMSUNG GALAXY III MINI 1 STK

A-3-9 CRUZER GLIDE 64 GB Minnislykill 4 STK

A-3-9 ULTRA 32 GB Minnislykill 6 STK

A-3-9 CRUZER BLADE 4 GB Minnislykill 10 STK

A-3-9 CRUZER GLIDE 32 GB Minnislykill 7 STK

A-3-9 CRUZER GLIDE 16 GB Minnislykill 10 STK

A-3-9 CRUZER BLADE 8 GB Minnislykill 11 STK

A-3-9 TUFF'N'TINY Minnislykill 3 STK

A-3-9 LEXAR Myndavélakort 4 STK

A-3-9 SANDISK 32 GB Myndavélakort 2 STK

A-3-9 SANDISK EXTREME 8GB Myndavélakort 1 STK

A-3-9 NOKIA C3 Farsími 2 STK

A-3-9 BATTERY IPAD A1048A 1 STK

A-3-9 DA500 POWER SUPPLY 1 STK

A-3-10 PLAY STATION 3 Leikjatölva 10 STK

A-3-11 THINKPAD ESSENTIAL Fartölvubakpoki 5 STK

A-3-12 SAMSUNG ML-2955DW Prentari 1 STK

A-3-13 Fjölklær 300 STK

A-3-14 Fjölklær 300 STK

A-3-15 Fjölklær 300 STK

A-3-16 Fjölklær 100 STK

A-3-17 Fjölklær 119 STK

A-3-18 Fartölvutöskur 8 STK

A-3-19 DBII Fjarstýrður bíll 1 STK

A-3-19 ASUS Fartölva 1 STK

A-3-19 TOSHIBA C855D-S5302 Fartölva 2 STK

A-3-19 X BOX 360 Leikjatölva 1 STK

A-3-19 TOSHIBA Fartölva 1 STK

A-3-20 ASUS X54 NOTEBOOK Fartölva 1 STK

A-3-21 DIGITAL SURVEILLANCE 2 STK

A-3-22 NURVO 22“ LCD Skjár 2 STK

A-3-23 PLAY STATION 3 Leikjatölva 1 STK

A-3-24 ASUS VTL-238 LCD Skjár 1 STK

A-3-25 DS-275W LCD Tölvuskjár 1 STK

Ákærði F-kk-nf greiði málsvarnarlaun skipaðs verjanda síns, V-kk-ef H. V-kk-ef hæstaréttarlögmanns, 1.897.200 krónur.

Ákærða H-kvk-nf greiði málsvarnarlaun skipaðs verjanda síns, S-kk-ef F-kk-ef S-kk-ef héraðsdómslögmanns, 1.202.075 krónur. Þá greiði ákærða þóknun skipaðra verjenda á rannsóknarstigi, E-kk-ef F-kk-ef héraðsdómslögmanns, 186.000 krónur og V-kk-ef H. V-kk-ef hæstaréttarlögmanns, 316.200 krónur.

S-kk-nf S-kk-nf